A hírek szerint Mikel Arteta meghosszabbítja szerződését
a 2024-2025-ös szezon végéig.
-Szia! -Halihó!
-Szia! -Szia, szívem!
Jól döntöttek?
Én megvártam volna a nyarat,
de úgy tűnik, Arteta még a kalandja elején tart.
A fiúk is tájékozódnak,
azt kérdezik, máshová megyek-e, mi van velem,
néha azt mondják, kirúgnak, ha megint vesztünk.
EMIRATES STADION ARSENAL
Nagyon izgatott vagyok, de ez olyan, mint egy új kezdet.
Nagyon motiváltak vagyunk, hogy jövőre a BL-ben játsszunk,
mindnyájan erre hajtunk,
kellemes az idő, gyönyörű napunk van,
és ki szeretném élvezni, mert ebben a szakmában, mint azt ti is tudjátok,
vannak elég nehéz pillanatok,
és ezek azok, amiket ki kell élvezni.
Valahányszor idejövök, olyan, mintha meccsnap lenne.
-Igen? -Ja.
-Hogy vagy? -Szuperül.
-Hol van a szerződés? -Ne!
-Elfelejtetted... -Egy feladatod volt.
Mint amikor beállítasz a gyűrűvel az esküvőre, és megkérdezik, hol van.
Szerintem ez egy erőteljes üzenet lesz.
Az, hogy nem várunk a hosszabbításoddal a szezon végéig.
Tényleg erőteljes.
-Gratulálok! -Köszönöm szépen!
Meglepett az időzítés.
Még több meccs is hátra van a szezonból,
annyi kérdés vár még válaszra.
Szeretitek, amit csináltok. Ezt nevezik szenvedélynek.
Hinnünk kell. Energikusan kell játszanunk.
Mutassátok meg, hogy érdekel az egész!
Vágjunk bele!
MINDENT VAGY SEMMIT – ARSENAL
NARRÁTOR: DANIEL KALUUYA
AZ ARSENAL EDZŐKÖZPONTJA
Már csak öt meccs van hátra az idényből.
Az Arsenal a Premier League negyedik helyén áll,
miután legyőzték a Chelsea-t és a Manchester Unitedet.
Paul visszaadta a mezemet.
Ki?
Cristiano aláírta.
Mi van? Jó vicc, haver.
Jól nézel ki, pajti.
Ki írta alá? Ronaldo?
Én is szerzek tőle egyet.
Mivel a Bajnokok Ligája-indulás a tét,
Mikel összehívja a csapatot, hogy átbeszéljék a védelmi problémákat.
Kíváncsi vagyok a véleményetekre a meccsről. Milyennek éreztétek?
Szerintem egész jól kezdtünk,
de később okot adtunk nekik a bizakodásra.
Laca, te mit gondolsz? Miért lehetett ez?
Mert talán elhittük, hogy jól álltunk,
ezért néha kihagyott a koncentráció,
labdákat vesztettünk,
saját magunkat sodortuk bajba.
Csodás győzelem volt, de szerencsénk is volt,
és amikor kellett a szerencse, megvolt.
Ugyanez volt a Chelsea meg a Southampton ellen is.
Persze más eredménnyel, aminek örülhetünk,
de tisztában kell lennünk azzal, hogy sok minden menne jobban is.
Úgyhogy a következő meccsre emelni kell a szintet. Hajrá!
Éppen letámadnak minket, gyorsabban!
Fiatal vagy, heves, mindent el akarsz érni.
Egyelőre egész jól megbirkóztak az elvárásokkal.
IAN WRIGHT AZ ARSENAL LEGENDÁJA
De egyre nehezebb lesz.
Valahányszor eladjátok a labdát, öt fekvőtámasz.
Számomra mindig csak a győzelem jöhet szóba, nekem ez a nyomás.
Tessék fekvőzni!
Nem igazán fér bele a hiba.
De nem nekem kell döntéseket hoznom a pályán,
olyan döntéseket, amelyek befolyásolhatják a játék kimenetelét.
Ott az üres ember, Ben!
Ez az, Emile, Granit!
A legnehezebb dolog a nyomás.
Lehetsz jó...
GRANIT XHAKA KÖZÉPPÁLYÁS
de amikor nagy a nyomás, teljesen más a meccs.
Ez az, nem kapsz gólt.
Ez az, Jack! Óvatosan, Laca! Óvatosan!
Normálisan beszélj!
Mondom, normálisan beszélj!
Hékás!
Normálisan beszélj!
Normálisan!
Elég!
Nyugi!
Nincs gáz.
Ez előfordul a fociban.
ALEXANDRE LACAZETTE CSATÁR
Ha olyan vagy, aki nyerni akar, akkor normális,
de ha nem érdekel, akkor az ilyen nem fordul elő.
Amikor bementünk az öltözőbe, egyből bocsánatot kértem,
mert előfordul, hogy elgurul a gyógyszer.
Ez nálam a szenvedély.
Amellett, hogy egyre közelebb a szezon vége,
Mikelnek több sérültje is van.
Eléggé lent van.
Meccs után kicsit feljebb szokott lenni, de...
Itt eléggé érezni a duzzanatot.
Ez nem kellemes, mi?
Ez sem?
Igen, még mindig középtájt vannak gondok.
A combhajlítója az, ami még nem százas.
Ben White sérülése nem súlyos,
de a hétvégén még nem játszhat.
A 26 éves Rob Holding szintén középső védő.
Az aktuális idényben legtöbbször az volt a feladata,
hogy csereként beálljon az utolsó percekre a védelem stabilizálására.
Ez afféle protokoll, ha egy-nullra megyünk.
ROB HOLDING VÉDŐ
Vagy kettő-egyre a 80. perc környékén, ilyenkor szoktam beállni segíteni.
Ha ez jutott nekem erre a szezonra, hát legyen!
Ahogy titeket videózlak, te tűnsz a legboldogabbnak a csapatból.
Sokszor megkapom, hogy miért vagyok mindig boldog?
Azért fizetnek, hogy focizzak, miért ne lennék boldog?
A következő ellenfél a nyolc kilométerre lévő kelet-londoni csapat,
és Rob Holding is helyet kap a kezdőben.
Londoni derbi a Premier League-ben a Bajnokok Ligája-indulásért,
ami a West Ham és Arsenal fő célja.
WEST HAM UNITED-ARSENAL LONDON STADION - 2022. MÁJUS 1.
Ben White kidőlt a combhajlító izma miatt,
így Rob Holding játszik a helyén.
Fiúk, amikor az életben lehetőség adódik, kétféleképpen választhattok.
Vagy kivártok, vagy megragadjátok.
Mi ezen a napon a legelejétől meg fogjuk ragadni.
Ahogy a Manchester United ellen is tettük, ráhajtunk.
Mindenki játsszon előre!
Kezdeményezzetek, vállaljatok kockázatot, érezzék, hogy nyerni jöttünk ide!
Az első perctől kezdve ezt akarom látni rajtatok.
Nem bírnak az energiánkkal.
Úgyhogy fizikálisan, intelligensen és ambiciózusan kell játszanunk.
Mutassuk meg az első perctől kezdve! Hajrá!
Gyerünk!
Az Arsenal kezdi el a mérkőzést.
Coufal laposan középre, helyzet Benrahma előtt!
Szenzációs blokk Holdingtól!
Nketiah, szépen fut be, laposan lő, de Fabianski védeni tud.
Nagy iramban kezdődik a találkozó.
Saka tekeri középre.
És az Arsenal töri meg a jeget...
és ez egy igazán különleges pillanat Rob Holding számára!
Ez az első gólja az Arsenal színeiben a Premier League-ben!
Tomijaszu Nketiah felé, érdekes passz volt.
Jól reagál a West Ham a bekapott gólra.
És Bowen!
És kiegyenlít a West Ham!
West Ham-Arsenal egy-egy.
A West Ham lélektanilag a lehető legjobbkor egyenlített.
Jól van, fiúk.
Bajban vagyunk a labdával.
Folyamatosan eladjuk.
Aktívabbnak kell lennünk védekezésben.
A földön és a levegőben is! Mindkét téren!
Mert ha nem, akkor nem nyerünk.
Mert itt van egy üres ember, itt egy másik,
és Gabinak kell kimennie rá blokkolni.
Koncentráljatok, srácok! Dobbanjon a szív!
Semmi mást nem kérek.
Semmi mást, de egy másik csapatot akarok látni.
Egy teljesen más csapatot.
Mert most nem látok csapatot,
nem látom azt a csapatot, amelyik a Bajnokok Ligájában akar focizni.
Akarsz a BL-ben játszani?
Készen állsz a BL-ben játszani?
És ez rád is vonatkozik, meg rád, meg mindenkire,
és azokra is, akik a padon ülnek: tegyétek hozzá a pluszt!
Olyan keményen dolgoztunk, hogy itt lehessünk,
erre kiengedjük a kezünkből.
De szerencsére van még egy félidő,
lenyomhatjuk őket, és erre minden esély megvan.
Mert kivannak. Fizikailag kivannak.
Gyerünk, srácok! Gyerünk!
Hajrá!
Elkezdődik a második félidő.
Lapos passz a tizenhatoson belülre, Benrahma lő,
Holding fejéről levágódik a labda.
Martinelli begyűjti a tizenhatoson belül.
Gabriel! Másodszor szerez vezetést az Arsenal!
Kettő-egy az Arsenalnak,
és reményeik szerint estére ismét a negyedik helyen állnak majd.
Ki a bal szélre Frederickshez, betekeri, de ez egy gyenge beadás.
És véget ér a mérkőzés.
West Ham United-Arsenal egy-kettő,
és ezzel zsinórban harmadszor nyer az Arsenal.
Igen!
Összefoglalva a mai teljesítményt,
páran jobban játszottak, megvoltak az ívelések.
Volt, hogy nem, de a letámadás jó volt.
És én egy csapatot láttam!
A második félidőben csapatként játszottunk.
Ezért nyertünk! Volt, hogy időnként szarul játszottunk, igen,
de igazi csapat voltunk!
Lehordtalak titeket a félidőben, mert megérdemeltétek.
De a második félidőben már sokkal jobbak voltatok.
Srácok, mindenkit meg fogunk verni.
Nincs zakó! Nico, kurva jó voltál a pontrúgásoknál.
Ezzel az energiával, ezzel a tempóval kell folytatnunk,
te meg ne legyél beszari, Sambi!
Lődd el a labdát!
Négy meccsünk van, srácok! Négy meccs!
A mai meccs kipipálva. A Chelsea és a Liverpool is kikapott itt,
de mi nem, mert nekünk sikerült nyernünk.
És ha valaki nem boldog, az nevessen a csapat érdekében!
Nevess, Pépé, ez az!
Gyerünk, srácok!
Mi hangzott el a félidőben?
Hiszen a szünet előtt egyenlítettek, így náluk lehetett a lélektani előny.
Mit mondott Mikel?
Igen, így van.
Kicsit csalódottak voltunk a bekapott gól miatt,
jó lett volna megtartani az előnyt,
de jól leordította a fejünket,
és utána igazi csapatként jöttünk ki, azt játszottuk, amit akartunk.
Robról kérdeznék, mert a szurkolók Cannavarónál is jobbnak tartják.
Ne hasonlítsuk össze őket! Rob Holding jó lesz Rob Holdingként.
Abszolút elégedett lehet, mert sokat segített a csapatnak.
Még négy igen feszült meccs van hátra?
Igen. Mondjuk az egész szezonban feszült meccseink voltak.
A kezdéshez képest nem semmi, hol tartunk most,
ez nagy dolog, de van még négy meccs, remélhetőleg négy győzelem,
és akkor minden szuper lesz.
Helló!
Frissen az első Premier League-gólod után.
Ideje volt már. Hat évembe tellett.
BAJNOKOK LIGÁJA-INDULÁS
Az Arsenal a negyedik,
két ponttal megelőzve a városi rivális Tottenham Hotspurt.
Hogy vagyunk? Mindenki itt van?
A West Ham elleni meccs után
a klub orvosi csapata összeül, hogy átvegyék a sérüléseket.
Na vágjunk bele! Volt bármilyen sérülés a hétvégén, Jord?
Rob nem jött be tegnap, ma újra meg fogjuk vizsgálni.
Az jó, hogy végigjátszotta a meccset, nincs újabb duzzanata vagy fájdalma.
Ez nagyon jó.
Tomijaszu szintén, Rick tegnap megvizsgálta...
Nagyon pozitív, nagyon boldog.
Ennyi lenne. Ami Ben White-ot illeti, kilencedik nap,
még azért vannak problémás jelek.
Először futópadoznia kéne,
aztán kondi, és akkor a hétvégére rendben lesz.
A Leeds ellen tuti nem játszhat. A Tottenham necces,
és akár rásérülhetne.
Szerintem meglátjuk, ahogy telnek a napok,
de én egyelőre nem terveznék vele.
Az aggasztó sérülések ellenére
Mikel és a hadra fogható játékosok a Leeds elleni hazai meccsre fókuszálnak.
-Bent vagy kint gyűlünk össze? -Kint.
Az, hogy beálltam, megszereztem az első gólomat a csapatnak.
Hát erre való a fejem.
Agresszíven!
Az volt a legjobb az elmúlt hónapokban,
hogy lehetőséghez juthattam, focistának, játékosnak érezhettem magam,
és ha bejutunk a négybe, azt érezhetem, hogy segítettem a csapatnak.
Hat-egy.
Rob nem fest valami jól.
Próbálja erőltetni. De nekem nem meggyőző.
Látszik, hogy nem százas.
Rob, elég volt.
Ne kockáztassunk, jó? Hagyjuk!
-Jó. -Oké?
Jól járjon az a labda!
Mit csináltál?
Egész edzés alatt fájt.
Igen?
A meccs embere, gólt is szerez.
Mi mást kérhetnénk még tőle?
Robnak a térdével vannak gondjai.
Most a gyúró próbálja megállapítani, mennyire súlyos.
Ki tudhatná, mi a gond a térdemmel?
Sosem tudhatjuk. Majd meglátjuk, oké?
Lehet, hogy semmiség.
Lehet. Csak...
Túl sok volt a sör.
Baszni rá!
-Van nálad pár konzerv? -Nincs.
Mi van?
Mindenki itt van?
Az utolsó két hazai meccs a küszöbön áll,
és Mikel minden lehetséges eszközzel formában akarja tartani a csapatot.
Hónapokon át kerestem egy dalt, egy himnuszt,
hogy meccs előtt mindenki érezze, mi a dolgunk,
és hogy legyen némi köze a csapat DNS-éhez.
Most megosztom veletek.
Louis Dunford a szerző,
és Észak-London utcáiról írt egy dalt.
MINDÖRÖKKÉ ÉSZAK-LONDON
ESHET HÓ, FÚJHAT SZÉL
AZ UTCA MINDIG A MIÉNK
Egy helyi fickó, óriási Arsenal-drukker, mintha ő lenne a nap, ami ránk ragyog
a megfelelő pillanatban, hogy előrébb lépjünk az Emiratesben.
Szeretném, ha elképesztő légkörben játszanátok.
A szurkolók mindent meg fognak tenni vasárnap.
Ha ti is benne vagytok, akkor sikerülhet.
Bukayo dél-londoni, nem észak-londoni.
-Nyugat-londoni. -Nyugat-londoni.
A kis nyikhaj Knightsbridge-ből.
Oké, bocsi!
-Csapassuk! -Irány a Harrods!
ARSENAL-LEEDS UNITED EMIRATES STADION - 2022. MÁJUS 8.
Rob időben felépül, hogy zsinórban negyedik meccsén szerepeljen.
Hajrá, Ágyúsok
Az Arsenalnál olyan, mintha itthon lennék.
Itt valami teljesen más.
NADIA ROSE ZENÉSZ
Ez az a je ne sais quois érzés. Ezt nem lehet megfogni,
ez maga az Arsenal. Ez az otthonunk.
Itt szívesen látnak, és ez olyan csodálatos.
A csapat újjáépül, és most a hangulat is erre utal.
Szerintem visszatérhetünk a BL-be.
Szurkolóként, hívőként, fanatikusként mindig hinned kell benne.
Úgyhogy igen.
Tavaly nem voltak nemzetközi meccseink,
de ez már most garantált.
Itt igazi nemzetközi meccseket kell játszani.
Megérdemlik a szurkolók.
Köszi a meghívást!
A klub úgy döntött, lejátssza Louis Dunford számát kezdés előtt.
-Szeva! -Ez nagy pillanat.
Ez óriási megtiszteltetés a helyi zenésznek.
Az a szeretet, amit a szurkolóktól kaptam a számomért, hát...
LOUIS DUNFORD ZENÉSZ
szóhoz sem jutok, hogy őszinte legyek.
Mindörökké Észak-London
Eshet hó, fújhat szél
Az utca mindig a miénk
És a szívem másé soha nem lesz
A hűségem mindörökké
Az Arsenalé
Remek letámadás az Arsenaltól. Eddie Nketiah szenzációsan reagál!
Az Arsenal a mérkőzés elejétől fogva dominál...
Gabriel Martinelli.
Remek beadás a braziltól. És Eddie-vel nem lehet bírni!
Eddie Nketiah két gólt szerez tíz percen belül.
Bár a második félidőben csökken az előny...
És a hosszú kapufánál Diego Llorente!
az Ágyúsok nyernek.
Zsinórban négy győzelem után
az Arsenal négy ponttal vezet a Tottenham Hotspur előtt.
Ez az, fiúk!
Ha csütörtökön legyőzik észak-londoni riválisukat,
bebiztosítják helyüket a Bajnokok Ligájában.
Komoly derbi lesz.
A következő, akire figyelni kell, az Kane.
Le kell támadnunk,
azonnal nyomás alá kell helyeznünk a labdás embert.
Két passzból nem tudnak boldogulni.
Húsz méterre a kaputól ki tudjuk csinálni őket.
Ezt kell játszanunk.
Világos?
-Szuper. Oké? -Oké.
Feszült egy meccs lesz.
Kőkemény csata vár a csapatokra.
Hatalmas Londoni Derbi előtt állunk, hiszen óriási a tét.
A jövő a jutalom.
Milyen érzés, hogy épp a Tottenhammel kell megharcolniuk a negyedik helyért?
Ez egy különleges rivalizálás,
egy olyan csapat, amely történelmileg a szomszédunk
és az egyik legnagyobb riválisunk.
Számomra az a fontos, hogy oda kell tenni magunkat,
és élvezni kell a pillanatot.
A Tottenham elleni meccs fog dönteni,
úgyhogy szerintem jó ideje nem játszottunk ellenük ilyen fontos meccset.
Mi a tipped?
Az a legjobb, ha inkább nem is gondolok rá.
Mesterhármas?
EDDIE NKETIAH CSATÁR
Remélem, hogy valakinek sikerül,
a lényeg, hogy jó eredményt érjünk el, én mindent bele fogok adni,
csak a három pont legyen meg valahogy.
Gyerünk!
TOTTENHAM HOTSPUR-ARSENAL TOTTENHAM STADION - 2022. MÁJUS 12.
Ez a párharc mindkét szurkolótábort felpörgeti,
és most idegenben játszunk, ellenséges földön,
ahogy nagyon utálják az Arsenalt.
Gyerünk, Spurs! Hajrá!
Mikor nyertétek meg legutóbb a BL-t?
Megnyertétek valaha?
Zsinórban 27 szezon, és egyszer sem, haver. Egyszer sem.
Gyerekkorom óta az Arsenalnak szurkolok, és ha visszakapaszkodnánk,
és kiharcolnánk a BL-indulást itt, az ő stadionjukban, az leírhatatlan lenne.
MERJ - ÁLMODJ - TEDD MEG
Álljunk össze!
Kilenc hónapja indultunk el ezen az úton, srácok.
Kilenc hónapja
három zakóval kezdtük a szezont,
és az öltözőben egy ceruzával leírtam, mit éreztem.
Elmondtam, hogy amikor kételkedem, amikor félek,
amikor nehéz időszakaim vannak,
nagyon örülök, hogy veletek dolgozhatok.
Ez igazi kiváltság nekem.
Jött a Spurs elleni meccs,
és mindenki elkezdett történelmet írni,
mindent megnyertetek, amit lehetett.
Aztán elmentünk Dubajba, és azt mondtuk,
összejöhet a BL a következő idényre?
Lehetséges?
Embert próbáló volt, igen, nehéz volt, igen.
De ma lehetőségünk van úgy befejeznünk az utunkat, ahogy azt be kell,
úgyhogy nyomás ki, legyetek önmagatok,
és nyerjétek meg ezt a kurva meccset, srácok!
Őszintén mondom, hogy megérdemlitek,
komolyan, és veletek akarok lenni,
mert kiváltságnak érzem, hogy az edzőtök lehetek.
Nyomás ki, és csináljátok meg!
-Hajrá, fiúk! -Gyerünk, srácok!
Valamelyik csapat ott lesz a Bajnokok Ligájában.
Érdemes ezt meghallgatni.
Odegaard lő, megpattan,
és Hugo Lloris begyűjti.
Magabiztosan kezd az Arsenal.
Jön a beadás, Szon van középen és Sessegnon!
És a játékvezető büntetőt ítél!
Paul Tierney kiszúrta a lökést.
Harry Kane Ramsdale-lel szemben!
Bent van!
Továbbra is 100%-kal végzi el a büntetőket az Arsenallal szemben!
A Spurs továbbra is megnehezíti az Arsenal életét.
Előkerül a sárga lap.
Rob Holdingnak kicsit vissza kéne vennie abból, amit Szon ellen mutat.
Majd hét perccel később.
Holding megint bajban lehet.
Szon a földre került. Összeütközött Holdinggal, ez nem néz ki túl jól.
Holding nagy bajban! Villan a második sárga.
És ez így piros.
És tíz emberre fogyatkozik az Arsenal.
Paul Tierney nem tehetett mást. Kiállítja Holdingot.
A faszomat az egészbe...
Nem kellett volna egy az egyeznünk.
De mindig egy az egyeztünk.
Jön középre a szöglet, továbbfejelik!
És Harry Kane befejeli a hosszú kapufánál
az emberhátrányban játszó Arsenal ellen! Spurs-Arsenal kettő-nulla.
És Paul Tierney véget vet az első félidőnek.
Ez még csak félidő. Fel tudunk állni, gyerünk!
-Volt már ilyen. -Csináljuk!
Srácok, nem ez az utolsó meccs, amit el lehet baszni.
Van még két meccsünk, amit nem felejthetünk el.
Nehéz helyzet.
De együtt kell átvészelnünk.
Világos?
Harry Kane harcol a labdáért.
Vissza tudja tenni Szonnak!
Őrjöng a Spurs-tábor az észak-londoni derbin!
És a játékvezető lefújja a mérkőzést.
Fontos győzelem.
Egy pont a Spurs hátránya a negyedik Arsenallal szemben.
Jól van. Ez a meccs már a múlté. Oké?
Nem beszélünk róla, ez már a múlté.
Nem nézzük meg, mit ír a közösségi média.
Ne adjátok alájuk a lovat! Nem tehetünk semmit, ez már a múlté.
Veszítettünk.
Tovább kell lépnünk. Mo, nézz rám!
Most a Newcastle-re kell koncentrálnunk, oké?
Ezen a meccsen már nem változtathatunk.
De tanulunk belőle,
én minden lehetséges eszközzel megpróbálom megvédeni a csapatot,
mert röhej, ami ma történt,
de még mindig a mi kezünkben van a sorsunk,
és ez így sokkal jobb,
mert mi vagyunk előnyben, oké?
A harc most kezdődik, úgyhogy mostantól a Newcastle a téma.
Fel a fejjel, és lássam az energiát!
Szedjétek össze magatokat a Newcastle ellen!
Mindenki! Érthető? Gyerünk, srácok!
Ez összeomlás volt.
Olyan összeomlás, ami kihathat az idény végére.
Ez a teljesítmény nem volt méltó az első négy helyhez.
És Rob Holding vajon mit művelt?
Rob nyugodt játékosnak tűnik. Mi járhatott a fejében?
Inkább az első belépőjét lehet megkérdőjelezni.
A másodiknál, bárki, aki valaha focizott,
bárki, aki valaha volt védő, azt mondaná,
hogy nem lehet másképp védekezni, mert nem tudod levágni a kezedet.
Nagyon szerettem volna, ha úgy tudunk játszani, ahogy elterveztük,
de sajnos nem jött össze, amit nagyon sajnálok.
Komolyan úgy éreztem, hogy jó lesz. Hogy nyerni fogunk.
Mindenkinek abszolút a helyén volt a szíve.
AARON RAMSDALE KAPUS
És nekünk ugye már évek óta nem jött össze a BL.
Talán ez játszhatott most közre.
Nem szabad foglalkozni a meccsel, már a múlté.
A saját kezünkben van a sorsunk.
Most le kell győznünk a Newcastle-t, ez lesz a célunk.
Helló, srácok!
A csütörtöki vereség után
Mikelnek három nap alatt kell felkészíteni játékosait
a Newcastle elleni létfontosságú mérkőzésre.
A szezon első meccse.
Mielőtt a Brentford ellen játszottunk az első játéknapon,
tegyük fel, hogy azt mondtam, van 36 meccsünk,
aztán nyernünk kell a Newcastle-nél,
hogy a szezon utolsó meccsén
ott lehessünk a Bajnokok Ligájában. Mit mondtatok volna?
Na? Semmit? Mert most itt van az a pillanat,
ez az, amire vártunk.
El kell mennünk a Newcastle-höz, és meg kell vernünk őket. Jó?
Saját kezükben van a negyedik hely.
Két győzelem elég lenne, egyéb esetben ötödik lesz a csapat.
Ha a tavalyi idényt vesszük és az idei szezon elejét,
megünnepelnék az ötödik helyet?
Nem. A Bajnokok Ligájában akarunk játszani, ez a célunk.
Eljutottunk idáig, a mi kezünkben van a sorsunk.
Sokat tettünk az elmúlt hónapokban, hogy itt lehessünk,
be kell húznunk ezt.
Hétfőn a Newcastle-höz megyünk, haver. Keményen kell melóznunk.
Az emberek eljátszanak a gondolattal, hogy vajon mi lenne,
ha nyernénk, ami nehéz egy olyan klubnál, amelyik próbál visszakapaszkodni
a régi magasságokba úgy, hogy ehhez már szinte csak egy győzelem kell.
NEWCASTLE UNITED-ARSENAL ST. JAMES' PARK STADION - 2022. MÁJUS 16.
Őrület, ami a St. James'-ben fogad,
nem a legkellemesebb érzés ott játszani.
Az első 15-20 percben levegőt is alig tudsz venni.
Meg kell tanulnod alkalmazkodni az ellenséges, feszült atmoszférához.
Kábé az egész szezon ezen múlik, muszáj nyernünk.
Ha nem nyerünk, lőttek a negyedik helynek.
Nagyon fájdalmas lenne ilyen későn kiengedni a BL-t a kezünkből.
Mintha egy kupadöntő lenne, nagyon fontos meccs.
Nehéz meccs lesz, de szerintem behúzzuk,
én bízom a srácokban.
Az Arsenalnak vissza kell jutnia oda, ahová való,
az első négybe, de ha elszúrjuk a mait, onnantól szinte esélytelen.
De ha nyerünk, visszajövünk, és akkor már be tudjuk húzni.
Gyerünk, fiúk!
Oda kell tennünk magunkat az elejétől, fiúk!
Csak együtt.
-Együtt kell harcolnunk. -Élveznünk kell.
Álljunk össze, srácok!
Gyerünk!
Még valaki?
Srácok, érzem az energiát.
Érzem az energiát idebent,
mostantól hat nap van hátra, de most a mai a lényeg.
Minden energiánkat ki kell tennünk a pályára.
Megküzdöttetek ezért az érzésért.
A lényeg az önbizalom, az egymásba vetett hit,
higgyetek magatokban, és játsszatok!
Lássam az elszántságot a kezdő sípszótól!
Előre, srácok! Játsszatok előre,
csak előre, legyetek kezdeményezők!
Lássam az energiát az elejétől! Lássam, hogy jobban akarunk, mint ők!
Minden egyes labdánál!
A padon is! Akarjuk jobban, mint ők!
Ezt kell látnunk. Kész vagyunk.
-Gyerünk, fiúk! -Hajrá, srácok!
-Gyerünk! -Csapassuk!
Hajrá, srácok! Gyerünk!
Ben White visszatér a védelembe.
Nagyon fontos a jelenléte.
Rob Holding eltiltását tölti a csütörtöki piros lap után.
Szó szerint elképesztő a stadionban uralkodó hangulat.
Az Arsenalnak ez a döntő meccs,
minden, amiért idén küzdöttek, ezen a meccsen múlik.
Az Arsenal kezdi a mérkőzést, előttük áll a lehetőség,
hogy visszatérjen a Bajnokok Ligája az Emiratesbe.
Okos labda. Jól nyúl közbe Ramsdale.
Kissé nyomás alatt kell játszania az Arsenalnak.
Saint-Maximin elviszi Tomijaszu mellett.
Remek védés Ramsdale-től, látványos focit játszik a Newcastle.
Gyengén kezd az Arsenal.
Tomijaszu lesérült, és az első félidőben csupán egy kapura lövésig jutott a csapat.
Véget ér az első játékrész.
Egyértelműen a Newcastle volt a jobb.
Fel a fejjel, srácok! Gyerünk!
Minden labdát elveszítünk. Minden rohadt labdát.
Srácok, ha el akartok érni valamit, azért meg kell szenvedni.
ugye tudjátok?
Ki kell érdemelnetek a játék jogát,
és ehhez párharcokat kell nyerni, kompaktnak kell lenni, labdát szerezni,
előbb odaérni, mert egyelőre minden róluk szól.
Eddig minden róluk szólt, és ezen most változtatnunk kell.
Ehhez meg kell szerezni a labdát.
Ha innen rúgnak szabadot, vagy innen,
egyből rástartolnak a labdára.
Ti meg ott hagyjátok Gabit meg Granitot,
hát provokáljuk már őket!
Változtatnunk kell ezen!
Gyerünk, srácok!
Hajrá, fiúk!
A BL-ről álmodozunk, de úgy játszunk, mint egy másodosztályú csapat.
Mindenki! Ébresztő van 45 percre!
Úgy kell játszanunk, ahogy ők.
Gyerünk!
A picsába! Ébresztő van, srácok!
Rajta!
Szenvedéllyel! Harcolnunk kell! Gyerünk!
A Newcastle tovább dominál.
Az Arsenal állja a sarat. De az 56. percben...
A kétségbeesett védekezésnek öngól a vége.
Komoly gondban az Arsenal.
Szinte lehetetlen a feladatuk.
Longstaff csap le a labdára.
Ramsdale remekül véd, és Guimaraes!
Az Arsenal Bajnokok Ligája-álmai
abszolút szertefoszlani látszanak.
Arteta zord tekintete mindent elárul.
A kettő-nullás vereség után elúszni látszik a negyedik hely.
Ez egy sokkoló eredmény Mikelnek és a csapatának.
Nem számít, én mit mondok vagy ti mit mondotok,
mert már késő.
Tízezerszer jobbak voltak, mint mi.
Egyszerűen a pályán sem voltunk.
Egyetlen labdáért sem küzdöttünk meg,
szörnyen gyengék voltunk a labdával, nem voltunk szervezettek,
nem tettünk le semmit az asztalra.
Úgyhogy most próbáljátok megemészteni a történteket!
Akár nyolc gólt is kaphattunk volna, és ha majd visszanézitek,
sírni fogtok a meccset látva.
Mert lószart sem csináltunk az egész meccsen.
Nagyon ciki ilyen teljesítménnyel előrukkolni.
Nagyon ciki.
Amit ma nyújtottatok, az elfogadhatatlan,
de ha nektek ez átment a rostán, más világban éltek,
egy teljesen más világban.
Nyugi, majd én beszélek a sajtóval!
De a mai után nehéz lesz kiállni mellettetek.
Megint vállalom a felelősséget.
Semmi gond. Legyetek készen a holnapi edzésre,
mert küzdenünk kell a szurkolóinkért.
Sosem lehet tudni, talán kikapnak a Norwichtól.
Hát, most nagyon el vagyok keseredve.
Jobb volt a Newcastle.
Őszintén szólva jobbak voltak,
jobban odatették magukat, és ezt nehéz volt látni.
A saját kezünkben volt a sorsunk,
erre idejövünk, és nem megsértve a Newcastle-t,
de nekünk kellett volna nyernünk.
A kezünkben volt a Bajnokok Ligája.
Már vagy hat éve nem játszottunk a BL-ben, ezt már nagyon nehéz elviselni.
Csendes a hangulat.
Mondjuk így is van rendjén.
Fura is lenne, ha nevetgélnénk meg viccelődnénk...
Az sokaknak fájna.
Eléggé kiábrándító...
Próbálod felidézni, hogy mi mehetett volna jobban.
BEN WHITE VÉDŐ
Három hét után játszottam megint, erre egyből öngólt lőttem.
Elég szar érzés, de...
Nem mintha sok időnk lenne a sebeinket nyalogatni,
mert az egész szezonban tök jól játszottunk, és...
Biztos vagyok benne, hogy a következő idényben jobbak leszünk.
Amikor ilyen közel vagy a célod eléréséhez,
és lehet, hogy mégsem jön össze,
akkor az nagy csalódás tud lenni.
De a Newcastle elleni meccs már a múlté, nem tudunk rajta változtatni.
Volt egy feladatunk, nem jött össze,
megvan az oka, hogy miért nem,
úgyhogy most a Norwichban reménykedünk.
Még mindig van esélyünk a Bajnokok Ligájára.
Most imádkoznunk kell...
TOMIJASZU TAKEHIRO VÉDŐ
hogy meglegyen a három pont az utolsó meccsen.
A negyedik helyhez
az Arsenalnak le kell győznie az Evertont hazai pályán az utolsó fordulóban.
És szurkolni a Norwichnak a Tottenham ellen.
Üljünk le!
Az utolsó forduló jön, Mikelé a szó.
Először is köszönöm mindenkinek!
Elég hosszú út áll mögöttünk, egy nehézségekkel teli szezon,
de szerintem nagyon sokat léptünk előre.
Óriási egységről tettünk tanúbizonyságot, a szakmai stáb,
a játékosok, mindenki a klubnál, és főleg a szurkolók,
akik az egész szezon során mellettünk álltak,
főleg a nehéz pillanatokban.
Pontosan azt értük el, amit egy éve megjósoltunk.
Az ifjaknak segítettek a tapasztaltabb játékosok,
ismét nézők előtt játszhattunk,
és érezhetően megvolt velük a kapcsolat.
A szezon elején
nem hittem volna, hogy elöl fogunk végezni.
Úgyhogy összességében rendben volt ez az idény.
Nem panaszkodom, nem bánom, ha nincs meg a BL,
igyekszem optimista maradni,
mert én mindig kitartok mellettük.
Magasabb szintre szeretnénk jutni,
és remélhetőleg újabb fantasztikus napot élhetünk át a szurkolóink előtt.
ARSENAL-EVERTON EMIRATES STADION - 2022. MÁJUS 22.
Jó kezdésnek nézünk elébe.
Martinelli lő, kezezést reklamál.
És tizenegyes!
Martinelli belövi!
Elküldi a másik irányba Begovicot egy remek mozdulattal,
és ezzel vezet az Arsenal.
Érkezik a labda középre!
Kettő-nulla az Arsenalnak Eddie Nketiah góljával!
Szerintem nekünk van a legklasszabb munkánk a világon.
Néha nehéz erre emlékezni különböző okokból,
de minden nap mosolyogni kell,
minden napot ki kell élvezni, mert nem tudhatod, mi lesz holnap.
A Tottenham kettővel megy a Norwich ellen, így elszállni látszik a remény.
Voltak csodás pillanataink, és ezt nyilván csalódásként éljük meg,
ha majd felidézzük a nyáron.
Mert tudni fogjuk, hogy óriási lehetőséget szalasztottunk el,
de ez a szezon magáról a folyamatról is szól.
Cédrichez kerül.
Micsoda gól! Cédric Soares!
Hihetetlenek a szurkolók, leírhatatlan ez az érzés.
Nemzetközi meccseket akarunk játszani, és szerintem megvan bennünk a minőség.
CEDRIC SOARES VÉDŐ
És ez lassan kezd megmutatkozni.
Gabrielhez kerül!
És bent van!
Cédricé a gólpassz, és Gabriel góljával négy-egy az állás.
Belegondolva,
hogy egymás után kétszer lettünk nyolcadikok a Premier League-ben,
de most sikerült visszatérnünk a nemzetközi kupaporondra.
VINAI VENKATESHAM VEZÉRIGAZGATÓ
Szerintem sikeres szezont zártunk,
és nyilván csalódottak is vagyunk, mert jól teljesítettünk,
de az utolsó pillanatig harcolni fogunk.
És véget ér a mérkőzés,
az Arsenal nagyon magabiztos győzelmet arat,
Mikel Arteta okkal mosolyog.
Kezd összeállni a klub, kész vagyunk a sikerekre,
hála a játékosok által szerzett tapasztalatnak.
VÉGEREDMÉNY ARSENAL-EVERTON 5:1
Meg kell becsülni ezt a szezont, mert itt az volt a siker,
hogy egy ilyen folyamat során meglett az ötödik hely.
Most egy ideig nem fogunk találkozni.
Először is azt szeretném elmondani, amit rendszeresen el szoktam ismételni,
hogy büszke, szerencsés és hálás vagyok, hogy mindennap veletek dolgozhatok.
Az első itteni napomtól egészen máig,
ahogy azonosulok veletek személyesen, érzelmileg, szakmailag.
Nem tudom, hogy valaha megadatik-e még a karrierem során.
Rendkívül kötődöm hozzátok.
Úgyhogy nagyon köszönöm nektek, főleg a nehéz pillanatokat.
Mert én azokat is élveztem.
Olyan célokat tűztünk ki, amiket nagyon nehéz volt elérni,
és számomra ilyen fájdalmas volt, hogy nem jött össze.
Sajnos nem jött össze, ami most nagyon fáj,
és még sokáig fájni fog.
De most megérdemlitek a pihenőt.
Megérdemlitek a gratulációmat, és elmondtam mindent,
ahogy emberként elfogadjátok a döntéseimet,
elfogadjátok a hibákat, amiket én vagy a klub vét.
De végig összetartottunk. Úgyhogy köszönöm!
Remélem, élvezni fogjátok a nyaralást, mert rászolgáltatok,
és találkozunk a következő szezonban. Oké?
Szép volt, fiúk!
Gyerünk, srácok! El a telefont! Gyerünk!
Szenzációs védés!
KÜLÖN KÖSZÖNET AZ ARSENAL JÁTÉKOSAINAK, EDZŐINEK ÉS SZAKMAI STÁBJÁNAK
A feliratot fordította: Tulik Dániel
Kreatív supervisor Varga Attila